

12. oktober 2018

I medfør af § 37 stk. 1 i Forretningsordenen for Inatsisartut, fremsætter jeg følgende spørgsmål til Naalakkersuisut:

**Spørgsmål til Naalakkersuisut:**

1. **Naalakkersuisut skriver i sit svar §37, nr. 255, at det alene er GME, der gøres erstatningsansvarlig i tilfælde af forurening. Det fremgår dog ikke i hvor længe en periode dette ansvar vil gælde efter, at minen er lukket.   
     
   Hvorlænge vil GME´s eventuelle erstatningsansvar gælde?**
2. **Hvem står med ansvaret for oprydning, såfremt GME skulle gå konkurs inden der er ryddet op efter en eventuel forurening?**
3. **Hvor stort et beløb skal GME stille til rådighed i form af en bankgaranti ved udstedelse af en udvindingstilladelse?**
4. **Hvad vil en bankgaranti eventuel skulle dække?**
5. **Hvornår planlægger Naalakkersuisut at gennemføre borgerinformation i Narsaq og omegn?**
6. **I Sermitsiaq nr. 32, 2015, s. 14-15 står, at det eneste landbrug, som kan blive eksproprieret i forbindelse med minen er Dyrnæs-gården nedenfor Kuannersuit.   
     
   Står dette stadig ved magt?**
7. **Hvilke muligheder har indbyggere med fast ejendom i Narsaq og omegn for ekspropriation, såfremt der igangsættes udvinding af uranholdige mineraler?**
8. **Er det sådan, at bevisbyrden ligger hos indbyggerne i Narsaq og omegn, såfremt der opstår sygdom som kunne være forårsaget af udvinding af uranholdige mineraler?**
9. **Har Naalakkersuisut afskrevet ethvert ansvar for negative konsekvenser ved etableringen af en eventuel mine ved Kuannersuit, og dermed overladt vilkårene for befolkningen i Narsaq og omegn til GME´s hænder?**
10. **Vil Naalakkersuisut forsikre, at borgere i Narsaq og omegn ikke skal være bekymret for oplagring af giftige fluorforbindelser i miljøet omkring minen i over en længere periode?**

(Medlem af Inatsisartut Sofia Geisler, Inuit Ataqatigiit)

**Begrundelse:**

Naalakkersuisut´s besvarelse af §37-spørgsmål nr. 2018/255 vedrørende Kvanefjeldet, 21.09.2018 skabte yderligere spørgsmål, som jeg stiller herigennem.

Jeg ønsker at mine spørgsmål bliver besvaret inden for 10 arbejdsdage